Dipteronia sinensis

Dipteronia sinensis er en løvfellende busk eller lite tre i lønnefamilien (Sapindaceae).

Den kan bli opptil 16 m høy. Bladene er ulikefinnede og 20–40 cm lange. Det er som regel 7–11 småblad, og endesmåbladet er trekoblet. Småbladene er mørkegrønne på oversiden, lysere under, sagtannede, 7–10 cm lange og 2–4 cm brede. Blomsterstanden er opprett, 15–30 cm lang og endestilt eller sitter i bladhjørnene. Blomstene er 2,5 cm i diameter og har 5 begerblad og 5 hvite kronblad. Frukten er en samara med diameter 2–2,5 cm der frøet sitter i midten helt omgitt av vingen.

Dipteronia sinensis vokser i skog 1000–2400 moh. i sentrale Kina: sørøstlige Gansu, nordlige Guizhou, sørvestlige Henan, vestlige Hubei, Hunan, Shaanxi, sørlige Shanxi og østlige Sichuan.

Litteratur

Eksterne lenker 

 

Hippocastanoideae
Kinas endemiske flora
Arter med datamangel i IUCNs rødliste